text: Klaudiya Deyl Qoldin (İngilis: Claudia Dale Goldin; ) — amerikalı iqtisadçı, iqtisadiyyat tarixçisi və əmək iqtisadiyyatı, həmçinin gender məsələləri üzrə mütəxəssisdir. Fəlsəfə doktoru (1972), Harvard Universitetinin professoru və Milli İqtisadi Araşdırmalar Bürosunun əməkdaşı, ABŞ Milli Elmlər Akademiyasının (2006) və Amerika Fəlsəfə Cəmiyyətinin (2015) üzvü. Tez-tez dünyanın ən nüfuzlu on qadın iqtisadçısı arasında yer alır. Əmək bazarında gender bərabərsizliyi ilə bağlı araşdırmasına görə iqtisadiyyat üzrə Nobel mükafatı laureatı (2023).